
Република Србија
АГЕНЦИЈА ЗА ЛИЦЕНЦИРАЊЕ

СТЕЧАЈНИХ УПРАВНИКА

Б Е О Г Р А Д
АД ЗА ДОРАДУ СЕМЕНА СЕМЕ-ТАМИШ, ПАНЧЕВО – У СТЕЧАЈУ, Панчево, Баваништански пут бр. 406,телефон: 013/ 26-382-09; факс: 013/ 26-381-72; МБ: 08047634,  ПИБ:101048743; чији је стечајни управник Агенција за лиценцирање стечајних управника, Центар за стечај, Теразије бр.23, Београд
О Г Л А Ш А В А
издавање у закуп непокретне и покретне имовине стечајног дужника као јединствене целине јавним прикупљањем писaних понуда
	Предмет издавања у закуп

	1. Комплетна непокретна имовина, која се састоји од 44 објекта на К.П. 17884 К.О. Панчево уписана у Лист непокретности број 17868 К.О. Панчево
2. Покретна имовина: опрема, алат, инструменти, прибор и ситан инвентар 
Сва наведена имовина стечајног дужника налази се на адреси: Панчево, Баваништански пут бр. 406  
Објекти и опрема омогућавају дораду и сушење семенске робе са годишњим капацитетом до 20.000 тона, као и сушење и складиштење меркантилне робе  капацитета до 60.000 тона



Увид у детаљну спецификацију имовине која је  предмет закупа се може извршити у договору са повереником стечајног управника Каран Бранимиром,

mail: karanbranimir@gmail.com,контакт телефон 063/ 24 83 80

Право на учешће у поступку издавања у закуп јавним прикупљањем понуда имају сва правна и физичка лица која:

1. Преузму код стечајног дужника документацију за учешће у поступку издавања имовине стечајног дужника у закуп (образац пријаве за учешће, образац изјаве о губитку права на повраћај новчаног износа ради учешћа на јавном прикупљању понуда, нацрт потврде банке, нацрт банкарске гаранције) најкасније до 15.03.2016. године
2. Уплате новчани износ ради учешћа на јавном прикупљању понуда у износу од: 500.000,00  динара на текући рачун стечајног дужника број 105-12212-59, који се води код „АИК БАНКЕ“ ад, филијала Панчево, најкасније до 15.03.2016. године;
3. Предају потписане изјаве о губитку права на повраћај новчаног износа ради учешћа на јавном прикупљању понуда. Изјава чини саставни део документације сачињене за потребе издавања предмета закупа.

Заинтересованим понуђачима омогућено је разгледање предмета издавања у закуп до 17.03.2016. године, у периоду од 9-14 часова, уз претходни договор са повереником стечајног управника.
Уговор о закупу закључује се на период од 12 месеци.
Осим закупнине, закупац преузима обавезу да сноси и све трошкове који настану по основу закупа и то: обавезе за порез, текуће одржавање (струја, вода, телефон, смеће, гас), осигурање, физичко техничко обезбеђење, комуналне услуге, трошкове утрошених енергената и друге трошкове који настану поводом закупа.

Након уплате новчаног износа за учешће на јавном прикупљању понуда, а најкасније до 15.03.2016. године, потенцијални закупци ради правовремене евиденције  морају предати поверенику Агенције за лиценцирање стечајних управника,копије: попуњеног обрасца пријаве за учешће, доказа о уплати новчаног износа за учешће на јавном прикупљању понуда, потписане изјаве о губитку права на повраћај новчаног износа ради учешћа на јавном прикупљању понуда, извода из регистра привредних субјеката и ОП обрасца (ако се као потенцијални закупац пријављује правно лице), овлашћења за заступање, уколико отварању достављених понуда присуствује пуномоћник или законски заступник (за правна лица).
Новчани износи за учешће на јавном прикупљању понуда понуђачима чија понуда не буде оцењена као најповољнија биће враћени у року од 5 радних дана од одржавања јавног прикупљања понуда.

Понуђач губи право на повраћај новчаног износа за учешће на јавном прикупљању понуда ако:

a. не поднесе понуду, или поднесе понуду која не садржи обавезне елементе

b. одбије да потпише уговор о закупу

Минимално прихватљива понуда за издавање у закуп износи 1.250.000,00 динара месечно. Понуда за издавање у закуп мора да гласи на месечни износ закупнине.
Месечне закупнине за плаћање доспевају до 5.-ог у месецу за текући месец. Прва закупнина доспева у року од 8 радних дана по потписивању уговора, с тим да ће у прву закупнину бити урачунат износ који је уплаћен на име учешћа на јавном прикупљању понуда у износу од 500.000,00 динара. Kао обезбеђење за исплату закупнине и трошкова по основу закупа закупац ће доставити банкарску гаранцију (неопозиву, првокласну, безусловну и наплативу на први позив) у износу од укупно понуђеног износа закупнине за целокупан период закупа из достављене иницијалне писане понуде понуђача, са роком важења гаранције до 30.04.2017. год. Закупац је дужан да стечајном управнику достави банкарску гаранцију у року од 5 дана од обавештења стечајног управника о саглашавању Одбора поверилаца о прихватању понуђене цене. Оригинал гаранције мора се доставити искључиво лично, Центру за финансије Агенције за лиценцирање стечајних управника, Београд, Кнез Михаилова 1-3, 3. спрат, у наведеном року, а најкасније до 15:00 часова последњег дана рока, по београдском времену (ГМТ+1). У обзир ће се узети само банкарске гаранције које пристигну на назначену адресу у назначено време и у назначеном квалитету.
На самом отварању понуда стечајни управник ће дати могућност понуђачима да побољшају достављене иницијалне понуде, до (3) три пута кроз писано побољшање понуде.

Уговор о закупу потписаће се у року од 3 радна дана од дана достављања оригиналне банкарске гаранције.

      Предмет закупа  из овог огласа издаје се у виђеном стању и закупац се не може позивати на његове физичке недостатке. 
Предмет закупа се не може издати у подзакуп без писмене сагласности Закуподавца.

Након отварања понуда и спроведеног поступка побољшања иницијалних понуда, до 3 три пута кроз писано побољшање понуде, а пре потписивања уговора о закупу, стечајни управник ће затражити сагласност Одбора поверилаца за закључење уговора о закупу са најбољим понуђачем.

Стечајни управник задржава право да након спроведеног јавног прикупљања понуда не закључи уговор о закупу ни са једним понуђачем. Такође, стечајни управник нема обавезу накнаде штете по било ком основу а поводом учешћа на јавном прикупљању понуда.

Затворена коверта понуде мора да садржи:

· Јасну, недвосмислену и безусловну  понуду у динарима за месечни износ закупнине, са потписом овлашћеног лица;   

· Потврду првокласне пословне банке да је сагласна да понуђачу изда банкарску гаранцију захтеваног квалитета и у захтеваном износу са роком важења гаранције до 30.04.2017. год 

· Извод из регистра привредних субјеката и ОП образац, ако се као потенцијални купац пријављује правно лице.

· Овлашћење за заступање, oдносно предузимање конкретних радњи у поступку прикупљања понуда за закуп (за пуномоћнике);

· Потписану изјаву о губитку права на повраћај износа за учешће на јавном прикупљању понуда.
· Пријаву за учешће на јавном прикупљању понуда.
· Доказ о уплати новчаног износа за учешће на јавном прикупљању понуда
 Понуде се достављају лично у затвореној коверти са назнаком: „Не отварати – понуда за закуп непокретне и покретне имовине АД ЗА ДОРАДУ СЕМЕНА СЕМЕ-ТАМИШ, ПАНЧЕВО – У СТЕЧАЈУ Панчево, Баваништански пут бр. 406“, на адресу: Агенција за лиценцирање стечајних управника, Центар за стечај, Београд, Теразије 23, III спрат, канцеларија 314. 
 Крајњи рок за доставу понуда је 18.03.2016. године до 12:00 часова. 
Јавно отварање понуда одржаће се 18.03.2016. године у 12:15 часова (15 минута по истеку времена за достављање понуда) у присуству комисије коју образује стечајни управник. У разматрање ће се узети само исправне понуде које пристигну до назначеног времена.
Овлашћено лице: Каран Бранимир, mail: karanbranimir@gmail.com,
контакт телефон 063/ 24 83 80

Агенција за лиценцирање стечајних управника
Центар за стечај, Теразије 23, III спрат; тел: 011/30-25-799; факс: 011/30-25-761; e-mail: office@alsu.gov.rs
Агенција за лиценцирање стечајних управника
Центар за стечај, Теразије 23, III спрат; тел: 011/30-25-799; факс: 011/30-25-761; e-mail: office@alsu.gov.rs

